jkorsvik/nowiki_second_scrape_merged huggingface dataset:
Federal Reserve Police

Federal Reserve Police er politistyrken som vokter Federal Reserve, USAs sentralbank. Politistyrken har ansvar for å beskytte sentralbankens lokaler, ansatte og besøkende. Den har både uniformert og sivilt mannskap, og avdelinger med politihunder.
I 2001, i kjølvannet av terrorangrepet 11. september, ble det vedtatt lovgivning som gav tjenestemenn i Federal Reserve Police utvidet politimyndighet, slik at de kan håndheve føderale lover også utenfor sentralbankens eiendommer.


== Referanser ==


== Eksterne lenker ==
Rekrutteringsside
Kjærlighetsstien (Tønsberg)

Kjærlighetsstien (1-29, 2-28) er en 500 meter lang gate på Træleborg i Tønsberg. Gaten fikk sitt offisielle navn i bystyret 15. juni 1932.


== Referanser ==
Valløveien (Tønsberg)

Valløveien (2-104, 3-105) er en 3,7 km lang vei mellom Presterødkilen og Vallø i Tønsberg. Veien er en del av fylkesveiene 311 og 510. Den er hovedveien gjennom Tolvsrød. Tidligere inkluderte Valløveien også Halfdan Wilhelmsens allé, og gikk da helt fra Farmannstorvet til Vallø.
Bakken der Valløveien går fra Kilen opp mot Presterød, kalles Presterødbakken. Dette er en flaskehals i trafikken og veien skal derfor utvides til fire felt der. Dette medfører at Timoteiveien som går parallelt med Presterødbakken må fjernes og husene på ti eiendommer må rives.


== Bilder ==

		
		
		


== Referanser ==
Soldatara

Soldatara (Ara militaris) er en art i slekten Ara. Arten er sårbar (VU) for utryddelse. Den er utbredt fra Mexico i nord til Bolivia i sør og overlever i form av tre distinkte underarter.
Nominatformen er A. m. militaris, som finnes i det nordlige Bolivia, Peru, Ecuador, Colombia, og Venezuela. A. m. mexicana finnes i Mexico og A. m. boliviana lenger sør i Bolivia. A. m. mexicana er fysisk størst av underartene, mens A. m. militaris er minst.
Soldataraen har fått navn etter den karakteristiske grønne grunnfargen, som kan minne om en soldats uniform. Det er kun mindre forskjeller i utfargingen mellom underartene. Fuglen blir typisk 70–80 cm lang, målt fra hodet til tuppen av stjerten, og veier typisk 900–1 100 gram. Alle har en karakteristisk rød pannelapp i overkant av overnebbet, som er sort. Den ytre halvdelen av vingene er blå på oversiden og gulaktig på undersiden. Bakre del av ryggen og de midtre halefjærene er også blå, mens de ytre halefjærene er gulaktig.
Utfargingen av fjærdrakten gjør at soldatara kan forveksles med gladiatorara (Ara ambiguus), men sistnevnte er fysisk større.


== Referanser ==


== Eksterne lenker ==
(en) soldatara i Global Biodiversity Information Facility 
(no) soldatara hos Artsdatabanken 
(en) soldatara hos Fossilworks 
(en) soldatara hos ITIS 
(en) soldatara hos NCBI 
(en) Kategori:Ara militaris – bilder, video eller lyd på Wikimedia Commons 
(en) Ara militaris – galleri av bilder, video eller lyd på Wikimedia Commons 
Ara militaris – detaljert informasjon på Wikispecies
Fiat G.212

Fiat G.212 var et italiensk passasjerfly, bygget av Fiat i årene 1947–1952.
Flyet, som var et tre-motors med plass til 34 passasjerer, ble bygget i et mindre antall og var i bruk, foruten av det italienske flyvåpen, hos mindre selskaper i Italia, Frankrike, Kuwait og Egypt.


== Ulykker ==
Et fly av denne typen var involvert i Superga-ulykken den 4. mai 1949, hvor hele det italienske fotballaget, Grande Torino omkom.


== Eksterne lenker ==
(en) Fiat G.212 – kategori av bilder, video eller lyd på Commons
Dušan Melichárek

Dušan Melichárek (født 29. november 1983) er en tsjekkisk fotballspiller som fra 31. desember 2020 er klubbløs.
Melichárek har tidligere spilt for Malmö FF i Allsvenskan, samt Slovácko i Synot liga.


== Karriere som klubbspiller ==


=== Tidlig karriere og Mjällby AIF ===
Melichárek, som startet karrieren som profesjonell spiller i 1. FC Slovácko, kom til Mjällby AIF i 2005. Han spilte 54 seriekamper de neste tre sesongene, samtlige i Superettan.


=== Malmö FF ===
I mars 2008 ble Melichárek lånt ut til Malmö FF, som også hadde kjøpsopsjon på spilleren. Han signerte 16. juli samme år en avtale som løp ut 2011.Melicháreks opphold i Malmö FF var preget av konflikter og kontroversielle enkeltepisoder. Høsten samme år som Melichárek kom til klubben, ble han tatt for kjøring i alkoholpåvirket tilstand i høy hastighet. Kun uker etter ble han av klubben utestengt i en uke etter å ha utført obskøne gester overfor motstanderlagets tilhengere. Med bakgrunn i de to hendelsene vurderte klubbens ledelse heving av kontrakten. Ifølge svenske medier var Melichárek også misfornøyd med sin rolle som andrekeeper i klubben, en rolle klubben ønsket for ham også etter en eventuell overgang for Johan Dahlin. Malmö FF valgte å ikke forlenge kontrakten med Melichárek etter at den løp ut i 2011.Melichárek spilte sammenlagt 32 seriekamper for Malmö FF.


=== Senere karriere ===
Etter oppholdet i Sverige gikk Melichárek til Slovácko. Han gikk i 2015 til Inter Zaprešić, men ble lånt ut til Zbrojovka Brno uten å ha spilt kamper for Inter Zaprešić. Da overganger mellom tsjekkiske klubber utløser en lovpålagt kompensasjon, ble det spekulasjoner i tsjekkiske medier etter overgangen til kroatiske Inter Zaprešić etterfulgt av det umiddelbare utlånet av spilleren til tsjekkiske Zbrojovka Brno, hvor det er hevdet at overgangen etterfulgt av utlån var forhåndsavtalt for å unngå en kompensasjon Slovácko ellers hadde vært berettiget til.


== Referanser ==


== Eksterne lenker ==
(en) Dušan Melichárek – Transfermarkt 
(en) Dušan Melichárek – WorldFootball.net 
(en) Dušan Melichárek – Soccerway 
(en) Dušan Melichárek – FBref 
«Dušan Melichárek», profil på FC Zbrojovka Brnos hjemmeside (cs)
«Dusan Melichárek», profil på SvFFs hjemmeside (sv)
Gladiatorara

Gladiatorara (Ara ambiguus) er en art i slekten Ara. Arten er strekt truet (VU) for utryddelse. Fuglen er utbredt i Mellom-Amerika og det nordvestlige Sør-Amerika, der den overlever som to distinkte underarter.
Nominatformen A. a. ambiguus finnes fra Honduras til det nordvestre Colombia, mens A. a. guayaquilensis finnes i Vest-Ecuador. Totalbestanden består av cirka 3 700 individer, hvorav færre enn 2 500 voksne.Det er kun mindre forskjeller i utfargingen mellom underartene. Fuglen blir typisk 85–90 cm lang, målt fra hodet til tuppen av stjerten, og veier omkring 1 300 gram. Begge underartene har en karakteristisk rød pannelapp i overkant av overnebbet, som er sort. Den ytre halvdelen av vingene er stålblå på oversiden og mørkerød på undersiden. Bakre del av ryggen og de midtre halefjærene er også stålblå, mens de ytre halefjærene er mørkerød.
Utfargingen av fjærdrakten gjør at gladiatorara kan forveksles med soldat (Ara militaris), men sistnevnte er fysisk mindre og har gule fjær der denne har mørkerøde.


== Referanser ==


== Eksterne lenker ==
(en) gladiatorara i Global Biodiversity Information Facility 
(no) gladiatorara hos Artsdatabanken 
(en) gladiatorara hos ITIS 
(en) gladiatorara hos NCBI 
(en) Kategori:Ara ambiguus – bilder, video eller lyd på Wikimedia Commons 
(en) Ara ambiguus – galleri av bilder, video eller lyd på Wikimedia Commons 
Ara ambiguus – detaljert informasjon på Wikispecies
Gulvingerødara

Gulvingerødara (Ara macao) er en art i slekten Ara. Arten er ikke truet (LC) av utryddelse. Fuglen overlever som to distinkte underarter.

Nominatformen A. m. macao finnes fra Bolivia i Sør-Amerika og nord til Guatemala i Mellom-Amerika, mens A. m. cyanoptera finnes fra grensestrøkene mellom Costa Rica og Nicaragua i sør og nord til Veracruz i Mexico. Totalbestanden er usikker, men den er færre enn 50 000 individer.Gulvingerødara har rød grunnfarge på kroppen og hodet. Rundt øyene har fuglen store, nakne hvite hudflekker. Vingene er for det meste blå på oversiden, med feltinnslag av gult og rødt. Fjæra på bakparten er lyse blå, mens halefjæra er bå i ytterkant og røde i midten. På undersiden er vingene grønne, med innslag av rødt fjær på vingens framkant. Halefjærene er hovedsakelig røde på undersiden, men innerste del av stjerten er lyseblå.
Gulvingerødara blir omkring 80 cm lang og veier typisk cirka 1 000 gram. Den nordligste underarten blir noe større enn den sørligste. Sistnevnte har dessuten mer grønn utfarging på vingene, der den nordlige er mer blå.


== Referanser ==


== Eksterne lenker ==
(en) rødara i Global Biodiversity Information Facility 
(no) rødara hos Artsdatabanken 
(en) rødara hos ITIS 
(en) rødara hos NCBI 
(en) Kategori:Ara macao – bilder, video eller lyd på Wikimedia Commons 
(en) Ara macao – galleri av bilder, video eller lyd på Wikimedia Commons 
Ara macao – detaljert informasjon på Wikispecies
Rødøreara

Rødøreara (Ara rubrogenys) er en art i slekten Ara. Arten er strekt truet (VU) for utryddelse. Fuglen er utbredt i skråningene til Andesfjellene i Bolivia og trives i elevasjoner på 1 100–2 700 moh, enkelte steder helt opp mot 3 000 moh.
Fuglene hekker i hulrom i klippene og lever for det meste i subtropisk tornekratt, ispedd kaktus og andre lokale tresorter. Klimaet er relativt tørt. Totalbestanden er uklar, men består trolig av cirka 1 000–4 000 individer, hvorav færre enn 670–2 700 voksne. Tap av habitat er trolig artens største trussel.
Rødøreara er hovedsakelig grønn og har rød pannelapp. Vingene har innslag av blått, gult og rødt på oversiden, mens de er røde og grønne på undersiden. Fuglen er blant de minste araene og blir typisk 55–60 cm lang, målt fra hodet til tuppen av stjerten.


== Referanser ==


== Eksterne lenker ==
(en) rødøreara i Encyclopedia of Life 
(en) rødøreara i Global Biodiversity Information Facility 
(no) rødøreara hos Artsdatabanken 
(en) rødøreara hos ITIS 
(en) rødøreara hos NCBI 
(en) Kategori:Ara rubrogenys – bilder, video eller lyd på Wikimedia Commons 
(en) Ara rubrogenys – galleri av bilder, video eller lyd på Wikimedia Commons 
Ara rubrogenys – detaljert informasjon på Wikispecies
Brunpanneara

Brunpanneara (Ara severus) er en art i slekten Ara. Arten er ikke truet (LC) av utryddelse. Fuglen er utbredt fra Panama i Mellom-Amerika til Brasil og Bolivia i Sør-Amerika.
Fuglene hekker i hulrom i trestammer og trives i tropisk klima. Totalbestanden er uklar, men den er ganske vanlig.
Brunpanneara er hovedsakelig grønn og har mørkebrun pannelapp og et hvitt, bart felt med naken hud rundt øynene. Vingene har innslag av blågrått og litt rødt. Fuglen er blant de minste araene og blir typisk 45–50 cm lang, målt fra hodet til tuppen av stjerten, veier normalt 300–410 gram.


== Referanser ==


== Eksterne lenker ==
(en) brunpanneara i Global Biodiversity Information Facility 
(no) brunpanneara hos Artsdatabanken 
(en) brunpanneara hos ITIS 
(en) brunpanneara hos NCBI 
(en) Kategori:Ara severus – bilder, video eller lyd på Wikimedia Commons 
(en) Ara severus – galleri av bilder, video eller lyd på Wikimedia Commons 
Ara severus – detaljert informasjon på Wikispecies
Lille Gørja

Lille Gørja er et vann i Nordmarka i Oslo. Det ligger 371 meter over havet og har et areal på 0,11 km². Vannet får tilløp fra Store Gørja i øst og har utløp gjennom Gørjabekken mot nordvest til Helgeren.


== Referanser ==
Ertevannet (andre betydninger)

Ertevannet kan ha flere betydninger:

Ertevannet ved Degernes i Rakkestad.
Ertevannet (Rømskog) i Aurskog-Høland.
Ertevannene (Nordre, Midtre og Søndre) i Indre Østfold.
Store Erte i Halden.
Rustbukara

Rustbukara (Orthopsittaca manilatus) er en fugl i gruppen araer og eneste art i slekten Orthopsittaca. Arten er ikke truet (LC) av utryddelse. Fuglen er utbredt i det nordlige Sør-Amerika, øst av Andes fra Bolivia og Brasil.
Arten spiser nesten eksklusivt frø og frukt fra morichepalmen (Mauritia flexuosa). Fuglene hekker i hulrom i døde palmetrær og trives i tropisk klima. Totalbestanden er uklar, men den er ganske vanlig og har stor spredning.
Rustbukara er hovedsakelig grønn med blå skalle og strupe. Den har også innslag av blått på vingene og i buken. Fuglen er blant de minste araene og blir typisk cirka 46 cm lang, målt fra hodet til tuppen av stjerten, veier normalt cirka 300 gram.


== Referanser ==


== Eksterne lenker ==
(en) Rustbukara i Encyclopedia of Life 
(en) Rustbukara i Global Biodiversity Information Facility 
(no) Rustbukara hos Artsdatabanken 
(en) Rustbukara hos ITIS 
(en) Rustbukara hos NCBI 
(en) Kategori:Orthopsittaca manilatus – bilder, video eller lyd på Wikimedia Commons 
(en) Orthopsittaca manilatus – galleri av bilder, video eller lyd på Wikimedia Commons 
Orthopsittaca manilatus – detaljert informasjon på Wikispecies
Primolius

Primolius er ei slekt som består av tre arter med arapapegøyer, som alle hører hjemme i Sør-Amerika. 
Arter i slekten Primolius har i hovedsak grønn fjærdrakt, med innslag av blått, rødt og gult. En fellesnevner er at alle tre artene har blått hode, om ikke hele hodet. Artene varierer i lengde, fra 38 til 41 cm.


== Arter ==
blåhodeara (Primolius couloni), Sclater PL, 1876
rødbukara (Primolius maracana), Vieillot, 1816
gulnakkeara (Primolius auricollis), Cassin, 1853


== Referanser ==


== Eksterne lenker ==
(en) Primolius i Global Biodiversity Information Facility 
(no) Primolius hos Artsdatabanken 
(en) Primolius hos ITIS 
(en) Primolius hos NCBI 
(en) Kategori:Primolius – bilder, video eller lyd på Wikimedia Commons 
(en) Primolius – galleri av bilder, video eller lyd på Wikimedia Commons 
Primolius – detaljert informasjon på Wikispecies
Hakkloelva

Hakkloelva er ei elv i Nordmarka i Oslo. Den renner fra Hakkloa til Bjørnsjøen, og er en del av Akerselvas nedbørfelt. Elva er 1,37 km lang og har et nedbørfelt på 90,63 km². Middelvannføringen ved munningen er 2,66 m³/s.


== Se også ==
Liste over elver i Oslo


== Referanser ==
Dvergara

Dvergara (Diopsittaca nobilis) er en fugl i gruppen araer og eneste art i slekten Diopsittaca. Arten er ikke truet (LC) av utryddelse. Fuglen er utbredt i det nordøstlige delen av Sør-Amerika.
Det er beskrevet tre underarter av dvergara, hvorav to anerkjennes som distinkte. Dette er nominatformen D. n. nobilis (Hahns dvergara) og D. n. cumanensis (nobel dvergara). Disse to ble tidligere ansett som separate arter, men de nå slått sammen i samme art. Den tredje beskrevne underarten er D. n. longipennis, som skal ha noe større vingespenn enn de to førstnevnte. Det er imidlertid uklart om det er snakk om en egen underart eller en variant av D. n. cumanensis. De to første kan lett skilles på overnebbet. D. n. nobilis (Hahns dvergara) har sort overnebb, mens D. n. cumanensis (nobel dvergara) har beinfarget overnebb.
Dvergara er hovedsakelig grønn (skarpgrønn på oversiden og mer olivengrønn på undersiden) med mørkere blågrønn panne og litt rødt på front- og undervingene. Øynene er oransje og hudflekken rundt øynene hvit. Fuglen er blant de minste araene og blir typisk cirka 30 cm lang, målt fra hodet til tuppen av stjerten, veier normalt cirka 165 gram.
Arten spiser nesten eksklusivt frø og frukt. Fuglene hekker i hulrom i lokale tresorter og trives i tropisk klima. Totalbestanden er uklar, men den er ganske vanlig og har stor spredning.


== Galleri ==

		
		


== Referanser ==


== Eksterne lenker ==
(en) Dvergara i Global Biodiversity Information Facility 
(no) Dvergara hos Artsdatabanken 
(en) Dvergara hos ITIS 
(en) Dvergara hos NCBI 
(en) Kategori:Diopsittaca nobilis – bilder, video eller lyd på Wikimedia Commons 
(en) Diopsittaca nobilis – galleri av bilder, video eller lyd på Wikimedia Commons 
Diopsittaca nobilis – detaljert informasjon på Wikispecies
Amagermuseet

Amagermuseet er et kulturhistorisk museum i landsbyen Store Magleby på Amager ved København.
Museet ble etablert i 1922 og er innrettet i to bindingsverkgårder i fire lengder. 

I de faste utstillingene presenteres historien om de nederlandske bøndene som ble invitert av Christian for å dyrke grønnsaker for både det kongelige slott som markedene i København av en kvalitet som Nederlandene var kjent for. Store Magleby sogn ble kjent som «Hollenderbyen» da 163 familier kom til Amager fra flere steder i de daværende Nederlandene, også det nåværende Belgia. Amagermuseet er karakterisert av en grønn og levende idyll. I den frodige grønnsakshagen vokser det georginer, dahlia og andre vakre kulturplanter. Der dyrkes også rotfrukter og kål, slik som det har vært i århundrer på Amager.
I juli måned er det stor aktivitet av frivillige som deltar i å framstille en tidstypisk dansk gård fra rundt 1900 med alle de aktiviteter som da var vanlige: vasking av tøy på vaskebrett og hjelp med melkingen, baking av pannekaker i sommerkjøkkenet, stopping og strikking, foring av husdyrene, oppgraving og rensning av grønnsaker og meget annet.
Museet inneholder også tidstypisk interiør fra Store Magleby i Dragør og Tømmerup. Det er også utstillinger av billedkunst – deriblant av Julius Exner (1825–1910) – og en samling av tradisjonelle folkedrakter som er typiske for regionen. Det finnes også en hagebruksutstilling.
I 2008 fusjonerte Amagermuseet med Dragør Museum til Museum Amager.


== Referanser ==


== Eksterne lenker ==
Amagermuseets nettsted
Museum Amager

Museum Amager dekker Amager ved Københavns nyere historie, og ble dannet i 2008 gjennom en fusjon av Amagermuseet og Dragør Museum. Museet har følgende fire utstillingssteder:

Amagermuseet
Dragør Museum
Danmarks Lodsmuseum på Dragør Havn
Mølsteds Museum med verk av marinemaler Christian Mølsted


== Referanser ==


== Eksterne lenker ==
Museum Amagers hjemmeside
Lizzie Winge

Lizzie Winge (født 1866, død 1948) var en norsk pianist og pianolærer. Hun var datter av børskommissær Axel Winge og Elisabeth Marie («Betzy») Lasson, og søster av komponisten Per Winge. Lizzie Winge underviste i piano ved Musikkonservatoriet i Oslo fra 1895 til 1928. Hun virket også som konsertpianist og urfremførte sammen med Erika Nissen i Kristiania 6. februar 1886 Variationen Esmoll für zwei Pianoforte für vier Händen (Opus 2) av Christian Sinding. 


== Statens kunstnerstipend ==
Hun mottok i 1894 Statens kunststipend med kr 750.I 1896 mottok hun på nytt kr 750 i statlig kunstnerstipend. Ved samme tildeling fikk også maleren Thorolf Holmboe, malerinnen Elisabeth Sinding, billedhuggeren Johanna Sinding og komponist Johan Backer Lunde stipend på 1500 kroner, mens skuespiller Gustav Thomassen i likhet med Lizzie Winge fikk tildelt 750 kroner, og arkitekt H. Sinding Larsen fikk tildelt 500 kroner. Samtlige åtte kunstnere fikk tildelingen som reisestipend for reiser i utlandet.


== Referanser ==
Olga’s Lyst

Olga's Lyst er et leketøysmuseum på Sommerstedgade, Vesterbro i København. Her finnes over 50 dukkehus – deriblant det to meter høye Villa Olga, kopi av et dukkehus fra 1890 som står på Nationalmuseet – samt porselensdukker og bamser fra perioden 1840–1930. Museet er privat eiet og innsamlingen av leketøy begynte i 1975.


== Referanser ==
Dansk Jødisk Museum

Dansk Jødisk Museum er et museum beliggende på Slotsholmen i København som har til formål å dokumentere danske jøders ca. 350 år lange historie. 
Dansk Jødisk Museum, som ligger i Christian IVs Galejhus i Det Kongelige Bibliotek, ble innviet i 2004 i nærværelse av dronning Margrethe. Museet er tegnet av arkitekten Daniel Libeskind. Samlingen består av kunst, gjenstander og arkivalier.  


== Referanser ==


== Eksterne lenker ==
Offisielt nettsted 
(en) Danish Jewish Museum – kategori av bilder, video eller lyd på Commons
Flåttum gård

Flåttum gård er en norsk thrillerserie av Bror Hagemann og Niels Fredrik Dahl og regi ved Terje Nilsen. Serien ble sendt gjennom seks uker på NRK fra 18. mars til 22. april 1994. Serien gikk i ungdomsprogrammet U.
Serien ble spilt inn på småbruket Sørlihagan, Bæregvegen i Sørum kommune.


== Handling ==
Kjæresteparet Kalle og Hilde reiser på den norske prærien for å ha en ferieuke på et lite småbruk ved navn Flåttum. De skal passe bruket mens Kalles tante er på sydentur. Skjebnen vil det slik at de går av på feil holdeplass og havner på en annen gård med samme navn. Motvillig lar de seg invitere på kaffe. Dette blir starten på et merkelig mareritt, som forandrer livet til alle impliserte.


== Medvirkende ==
Tone Johnsen - Hilde Mathisen
Åsmund Brede Eike - Kalle Ruud
Bjørn Ove Pedersen - Gutten
Stig Henrik Hoff - Odd Flåttum
Katja Høst - Renate
Duc Mai-The - Christian Werner
Kristin Magnus - Benedicte Grüner
Zitagaardens Black Commy - Kim
Jarle Reitan - Bussjafør
Erik Olsberg - Politimann
Ståle Bjørnhaug - Karl Wilhelm Grüner
Anders Krystad - Roy
Jan Grønli - Geir Skoglund
Sinikka Langeland - Gudrun
Grethe Olsen - Dame i telefonkiosk
Bård Tufte Johansen - Politibetjent
Elever fra Politihøgskolen


== Eksterne lenker ==
(en) Flåttum gård på Internet Movie Database 
(no) Flåttum gård på NRK TV 
Flåttum gård på NRK Nett-TV
Kozan

Kozan (tidligere Sis, armensk: Սիս) er en by i provinsen Adana i Tyrkia, 68 km nord for byen Adana nord på Çukurovasletten. Byen har 75.000 innbyggere. 
Kilgenelva, en sideelv til Ceyhan renner gjennom Kozan og krysser sletten sør mot Middelhavet. Taurusfjellene stiger bratt opp bak byen. Sis var administrasjonssenter i Det armenske kongedømmet Kilikia.
Cirkusmuseet

Cirkusmuseet er et cirkus- og artistmusuem i Hvidovre sydvest for København, det største av sitt slag i Nordeuropa.. 
Samlingen inneholder over 100 000 museumsnumre, og bygger på jongløren Ølund Barlys (1917–1999) samlinger av rekvisitter, bilder, kostymer m.m. fra cirkusverdenens historie. Her finnes også en rekke sjeldne filmklipp med blant andre Charlie Rivel, Cirkus Schumanns hester, løver og tigre i Cirkus Benneweis samt tryllekunstneren Truxa.
Museet åpnet i 2001 i den gamle kommandantbygningen i Avedøreleiren.


== Referanser ==